Αίτηση για χορήγηση εξωϊδρυματικού επιδόματος
Υποβολή Ηλεκτρονικής Αίτησης απονομής εξωιδρυματικού Επιδόματος
Μετά την είσοδο στην υπηρεσία, επιλέγει την "Μεταβολή Σύνταξης" και αφού εισέλθει από το μενού αριστερά επιλέγει "Εξωιδρυματικό επίδομα (παραπληγίας)". Με την οριστική υποβολή του αιτήματος, ο αιτών ενημερώνεται για τον αριθμό πρωτοκόλλου και την ημερομηνία υποβολής.
Το εξωιδρυματικό επίδομα δικαιούνται: Οι συνταξιούχοι (γήρατος, αναπηρίας, θανάτου) του e-ΕΦΚΑ και τα μέλη οικογένειάς τους, εφόσον πάσχουν από: α) παραπληγία-τετραπληγία, διπληγία, τριπληγία, παραπάρεση, τετραπάρεση, με ποσοστό αναπηρίας 67% και άνω ή β) μυασθένεια-μυοπάθεια με ποσοστό αναπηρίας 67% και άνω ή γ) σκλήρυνση κατά πλάκας που επιφέρει παραπληγία ή τετραπληγία με ποσοστό αναπηρίας 67% και άνω, ή δ) το σύνδρομο κλάματος γαλής ή ε) ατελή οστεογένεση, με ποσοστό αναπηρίας 80% και άνω ή στ) οστεοψαθύρωση, με ποσοστό αναπηρίας 80% και άνω. ζ) έχουν ακρωτηριασμό των δύο άνω ή δύο κάτω άκρων ή κατά το ένα άνω και ένα κάτω άκρο, με ποσοστό αναπηρίας 67% και άνω ή η) έχουν ακρωτηριασμό του ενός άνω ή κάτω άκρου με ποσοστό αναπηρίας 67% και άνω, ανεξάρτητα αν επιδέχεται εφαρμογής τεχνητού μέλους ή θ) έχουν φωκομέλεια που επιφέρει τον ίδιο βαθμό κινητικής αναπηρίας με την περίπτωση (ζ). Επίσης χορηγείται και σε όσους πάσχουν από ασθένειες, οι οποίες κατά την κρίση της αρμόδιας υγειονομικής επιτροπής, επιφέρουν την ίδια μορφή αναπηρίας με αυτή της παραπληγίας – τετραπληγίας, σε ποσοστό 67%.
Ποσοστό ιατρικής αναπηρίας 67% και άνω στις ακόλουθες παθήσεις: α) παραπληγία-τετραπληγία, διπληγία, τριπληγία, παραπάρεση, τετραπάρεση β) μυασθένεια-μυοπάθεια γ) σκλήρυνση κατά πλάκας που επιφέρει παραπληγία ή τετραπληγία δ) το σύνδρομο κλάματος γαλής ε) έχουν ακρωτηριασμό των δύο άνω ή δύο κάτω άκρων, ανεξαρτήτως δυνατότητας εφαρμογής τεχνητού μέλους και ύψους ακρωτηριασμού ζ) φωκομέλεια, που επιφέρει τον ίδιο βαθμό κινητικής αναπηρίας με την περίπτωση του ακρωτηριασμού των δύο άνω ή δύο κάτω άκρων. Ποσοστό αναπηρίας 80% και άνω οι εξής παθήσεις: ατελή οστεογένεση ή οστεοψαθύρωση.
Ασφαλισμένοι: 350 ημέρες ασφάλισης τα τελευταία τέσσερα χρόνια που προηγούνται της ημερομηνίας κατά την οποία εμφανίστηκε η πάθηση, από τις οποίες οι 50 ημέρες πρέπει να έχουν πραγματοποιηθεί το προηγούμενο 15μηνο ή 1.000 ημέρες ασφάλισης οποτεδήποτε. Οι χρόνοι ασφάλισης σε όλους τους Φορείς Κοινωνικής Ασφάλισης που εντάχθηκαν στον e-ΕΦΚΑ, καθώς και του Δημοσίου συνυπολογίζονται για την συμπλήρωση των ασφαλιστικών προϋποθέσεων. Μέλη οικογένειας ασφαλισμένου: Εξετάζονται οι προϋποθέσεις ασφάλισης του άμεσα ασφαλισμένου, οι οποίες θα πρέπει να πληρούνται πριν από την ημερομηνία υποβολής της αίτησης.
Για τους ασφαλισμένους του τ. ΟΓΑ είναι απαραίτητη προϋπόθεση να έχουν απασχοληθεί κατά κύριο βιοποριστικό επάγγελμα σε εργασίες για τις οποίες τα πρόσωπα που τις ασκούν υπάγονται στην ασφάλιση του ΟΓΑ ή ήταν συνταξιούχοι του κλάδου ή του ΟΓΑ, όταν επήλθε η αναπηρία τους όλο το δωδεκάμηνο πριν από την ημερομηνία που έγιναν ανάπηροι.
Απαιτείται για τη ψηφιακή υποβολή τόσο της αρχικής αίτησης για την πιστοποίηση αναπηρίας όσο και για την απονομή εξωιδρυματικού επιδόματος να κατέχει ο αιτών κωδικούς πρόσβασης στο taxisnet.
Οι άμεσα ασφαλισμένοι του τ. ΟΑΕΕ , δικαιούνται εξωιδρυματικό επίδομα με τις ακόλουθες προϋποθέσεις: 1. Να έχουν πραγματοποιήσει τουλάχιστον 40 μήνες ασφάλισης. Σε περίπτωση διαδοχικής ασφάλισης, το επίδομα καταβάλλεται από το Φορέα με τους περισσότερους μήνες ασφάλισης. 2. Να έχουν αποκτήσει ασφαλιστική ικανότητα για παροχές ασθενείας κατά το χρόνο που κατέστησαν ανίκανοι. Σε εν ενεργεία ασφαλισμένο, δεν πρέπει να οφείλονται οφειλές ή ο ασφαλισμένος που έχει ρυθμίσει την οφειλή του σε δόσεις καταβάλλει αυτές εμπρόθεσμα.
Η κατάθεση της αίτησης για τη χορήγηση της παροχής είναι δυνατόν να υποβληθεί οποτεδήποτε ακόμα και την ίδια ημέρα που υποβλήθηκε η αίτηση στην Εθνική Πύλη Αναπηρίας. Για την εξέταση της αίτησης χορήγησης της παροχής, απαιτείται η έκδοση Γνωστοποίησης Αποτελέσματος Πιστοποίησης Αναπηρίας (Γ.Α.Π.Α.) κατόπιν υποβολής ηλεκτρονικής αίτησης για πιστοποίηση αναπηρίας. Ο ενδιαφερόμενος υποβάλλει ηλεκτρονικά αίτηση στο Υποσύστημα Ηλεκτρονικής Αίτησης για πιστοποίηση αναπηρίας μέσω του gov.gr και της "Εθνικής Πύλης Αναπηρίας" κατόπιν αυθεντικοποίησής του με την χρήση των κωδικών της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (taxisnet).
Η διαδικασία αφορά στο ποσό το οποίο χορηγείται σε άμεσα ή έμμεσα ασφαλισμένους, όταν πληρούνται ιατρικές και ασφαλιστικές προϋποθέσεις. Το επίδομα καταβάλλεται από μια πηγή, ισούται με το 20πλάσιο του ημερομισθίου του ανειδίκευτου εργάτη και δεν υπόκειται σε κράτηση εισφοράς υγειονομικής περίθαλψης επί του καταβαλλόμενου εξωιδρυματικού επιδόματος. Η καταβολή του επιδόματος αναστέλλεται στην περίπτωση νοσηλείας του δικαιούχου σε ίδρυμα ασυλιακής μορφής για χρονικό διάστημα μεγαλύτερο των 30 ημερών.
Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.)
Ηλεκτρονική Υποβολή Ηλεκτρονικής αίτησης για απονομή εξωιδρυματικού επιδόματος
Η διαδικασία αφορά στην έκδοση εξουσιοδότησης από τον άμεσα ενδιαφερόμενο προς το πρόσωπο που εξουσιοδοτεί για να ενεργεί για λογαριασμό του, στο πλαίσιο διεκπεραίωσης υποθέσεων και μέχρι του εύρους εξουσίας που του παρέχεται. Η εξουσιοδότηση για να είναι αποδεκτή από κάθε διοικητική αρχή θα πρέπει να φέρει το γνήσιο της υπογραφής του εξουσιοδοτούντος και άμεσα ενδιαφερόμενου προσώπου, καθώς με τον τρόπο αυτό διασφαλίζεται η δήλωση της βούλησής του. Η εξουσιοδότηση εκδίδεται είτε με επίσκεψη του πολίτη σε οποιαδήποτε διοικητική αρχή ή ΚΕΠ για τη βεβαίωση του γνησίου της υπογραφής του στο κείμενο εξουσιοδότησης που επιθυμεί, είτε με τη χρήση της υπηρεσίας ηλεκτρονικής έκδοσης εξουσιοδότησης (e-exousiodotisi), μέσω της Ενιαίας Ψηφιακής Πύλης (ΕΨΠ-gov.gr) της δημόσιας διοίκησης.
Ασφαλιστικά βιβλιάρια (ένσημα) ή τυχόν άλλο αποδεικτικό ασφάλισης
Ηλεκτρονική υπεύθυνη δήλωση από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ.
Σχετίζεται με την διαδικασία : Αίτηση Αξιολόγησης και Πιστοποίησης Αναπηρίας
Φωτοτυπία της σελίδας του βιβλιαρίου Τράπεζας με αριθμό λογαριασμού και πρώτο δικαιούχο τον αιτούμενο την παροχή
Υπεύθυνη δήλωση που να αναφέρει έαν ο αιτών νοσηλεύεται σε ίδρυμα ασυλιακής μορφής και αν επιδοτείται από κάποιο άλλο φορέα.
Η κατάθεση της αίτησης για τη χορήγηση της παροχής είναι δυνατόν να υποβληθεί οποτεδήποτε ακόμα και την ίδια ημέρα που υποβλήθηκε η αίτηση στην Εθνική Πύλη Αναπηρίας. Αν η αίτηση για το επίδομα στον e-ΕΦΚΑ υποβληθεί εντός τεσσάρων (4) μηνών από την ημερομηνία έκδοσης της Γ.Α.Π.Α., ως ημερομηνία υποβολής της στον e-ΕΦΚΑ, λογίζεται η ημερομηνία υποβολής της αίτησης για πιστοποίηση αναπηρίας (παρ. 10, του αρ. 103 του ν.4961/2022).
Κατάθεση από τον αιτούντα (δια ζώσης ή ταχυδρομικά)
Περί τροποποιήσεως και συμπληρώσεως του Ν.4169/1961 "Περί Γεωργικών Κοινωνικών Ασφαλίσεων " και άλλων διατάξεων.
Ρύθμιση συνταξιοδοτικών και άλλων συναφών θεμάτων.
Αύξηση των συντάξεων και άλλες ασφαλιστικές διατάξεις.
Θέματα κοινωνικής ασφάλισης και άλλες διατάξεις.
Αναδιάρθρωση των κλάδων του Ταμείου Συντάξεων Μηχανικών και Εργοληπτών Δημοσίων Έργων (Τ.Σ.Μ.Ε.Δ.Ε.) και ρύθμιση άλλων θεμάτων αρμοδιότητας του Υπουργείου Απασχόλησης και Κοινωνικής Προστασίας.
Ρυθμίσεις συνταξιοδοτικού περιεχομένου και άλλες επείγουσες ρυθμίσεις εφαρμογής του Μνημονίου Συνεννόησης του Ν. 4046/2012.
Θέματα Κανονισμού Ασφάλισης ΙΚΑ-ΕΤΑΜ, Ασφαλιστικών Φορέων, προσαρμογή της νομοθεσίας στην Οδηγία 2010/18/ΕΕ και λοιπές διατάξεις.
Μέτρα για την ανακούφιση των Ατόμων με Αναπηρία (ΑμεΑ), την απλοποίηση της λειτουργίας των Κέντρων Πιστοποίησης Αναπηρίας (ΚΕ.Π.Α.), την καταπολέμηση της εισφοροδιαφυγής και συναφή ασφαλιστικά ζητήματα και άλλες διατάξεις.
Ενιαίο Σύστημα Κοινωνικής Ασφάλειας Μεταρρύθμιση ασφαλιστικού συνταξιοδοτικού συστήματος - Ρυθμίσεις φορολογίας εισοδήματος και τυχερών παιγνίων και άλλες διατάξεις.
Ασφαλιστικές και συνταξιοδοτικές ρυθμίσεις
Αναδυόμενες τεχνολογίες πληροφορικής και επικοινωνιών, ενίσχυση της ψηφιακής διακυβέρνησης και άλλες διατάξεις.
Ένσταση από τον ασφαλισμένο μπορεί να υποβληθεί εντός 60 ημερών από την κοινοποίηση της απόφασης.
Μέσω της ηλεκτρονικής Υπηρεσίας Υποβολής αίτησης συνταξιοδότησης του e-ΕΦΚΑ, δίνεται η δυνατότητα στους ασφαλισμένους /δικαιοδόχους να υποβάλλουν ηλεκτρονικά την αίτηση Εξωϊδρυματικού Επιδόματος.
Η ηλεκτρονική αίτηση μαζί με όλα τα απαραίτητα δικαιολογητικά κατατίθονται στην Γραμματεία των Συντάξεων του ΕΦΚΑ και πρωτοκολλείται η αίτηση.
Έλεγχος αιτημάτων ασφαλισμένων και έμμεσων μελών όλων των π. ΦΚΑ . Αρμοδιότητα για την έκδοση απόφασης χορήγησης εξωιδρυματικού επιδόματος έχουν τα Τμήματα Συντάξεων των Τοπικών Διευθύνσεων που απονέμουν συντάξεις.
Η πληρωμή των χρημάτων, αναδρομικά και του τρέχοντα μήνα, γίνεται αυτόματα στον Λογαριασμό της Τράπεζας που δήλωσε στην αίτησή του ο αιτών.
Η αίτηση μπορεί να υποβληθεί μετά την ηλεκτρονική πιστοποίηση του αιτούντα, ο οποίος χρησιμοποιεί τους κωδικούς που διαθέτει για την εισαγωγή του στις ηλεκτρονικές υπηρεσίες της Α.Α.Δ.Ε.
Για τις Τοπικές Διευθύνσεις που η αρμοδιότητα απονομής συντάξεων ανήκει σε άλλη Διεύθυνση, αυτές θα διαβιβάζουν τα αιτήματα προς έκδοση απόφασης, στις αρμόδιες κατά περίπτωση Διευθύνσεις.
Υποβολή ηλεκτρονικής αίτησης για απονομή εξωιδρυματικού επιδόματος
Υποβολή αίτησης στην Γραμματεία των Συντάξεων
Έλεγχος δικαιολογητικών και προϋποθέσεων χορήγησης
Έκδοση Απόφασης Εξωιδρυματικού Επιδόματος